## 1.3.melléklet Csoportfeladatok

**A csoport: *Érzékelők***

A poharakban különféle vizeket találtok.

* Vizsgáljátok a pohárban levő vizek érzékszervekkel megállapítható tulajdonságait!
* Töltsétek ki a táblázatot!

**B csoport: *Kémlelők***

A víz a legkülönlegesebb anyag a földön. Ezt mutatja, hogy ez az egyik feltétele a földi életnek.

* Hasonlítsátok össze a különféle vizek kémhatását!
* Használjátok a tálcán található indikátorokat! Ezek színváltozással jelzik a kémhatást, ami megmutatja, savval vagy lúggal van-e dolgunk.
* Használjátok a táblázat alatt található színskálát!
* Töltsétek ki a táblázatot!

**C csoport: *Buborékszámlálók***

Töltsetek egy-egy üvegpohárba szénsavas ásványvizet és szódavizet!

* Figyeljétek a buborékokat!
* Rajzoljátok le, mit láttok!
* Helyezzetek egy babszemet (kavicsot) a vízbe!
* Mit tapasztaltok?

**D csoport: *Vulkán***

A pohárba kitöltött szénsavas üdítők pezsegnek. Néha ki is futnak.

* Töltsétek félig a különböző vizekkel a 4 poharat!
* Dobjatok bele egy-egy negyed pezsgőtablettát!
* Figyeljétek, mi történik!
* Rajzoljatok!
* Mikor és hol találkozunk hasonló jelenséggel?